《登高丘望远海》
宋代·李复

登高望远海，冥冥湿天际。百川趋东南，奔腾卷厚地。

自从开辟来，溶渟不可计。浩浩无增亏，周流在一气。

怒风驾高浪，雪山寒赑屃。飞火掣电光，神怪时出戏。

却疑蓬莱峰，只是鲛人髻。会当见清浅，乘月弄兰枻。

去问蟠桃花，结根几千岁。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。